Blandt wikipedias mange projekter hører til de mest fremgangsrige. Selve projektet startede den 14. maj 2012 mens en tilhørende blev oprettet den 10. december 2016. Gennem alle årene siden starten er der blevet oprettet nye artikler som følger: 2 i 2013, 13 i 2014, 88 i 2015, 50 i 2016, 500 i 2017, 110 i 2018 og 104 i 2019 til dato. Statistikken er næppe dækkende, især i de første år synes antallet af oprettede artikler at være underrepræsenteret i den officielle statistik på projektets hjemmeside. Bemærkelsesværdig er den kraftige stigning, der indtrådte i året efter, at portalen blev oprettet.
3 gange, i 2015, 2018 og senest den 9-10 marts 2019 (i anledning af den internationale kvindedag) blev der gennemført "Edit-a-thon", hvor focus specielt var rettet mod kvinder. 67 artikler blev det til i denne omgang ifølge en uofficiel optælling, hvilket svarer til omkring to tredjedele af det samlede antal artikler oprettede i år til dato. Omfang og kvalitet er naturligvis vekslende fra artikel til artikel. Årets arrangement blev gennemført på initiativ af KVINFO, som åbenbart ser fremtiden i et samarbejde med wikipedia. De fleste artikler handler om personer, men en del artikler behandler kvindespørgsmål i videre forstand fx Kvindelige Kunstneres retrospektive Udstilling oprettet 6. mar 2018 af Rodejong, Sloveniens kvindefodboldlandshold oprettet 30. jul 2017‎ af EileenSanda og Kvindernes æresgalleri i USA oprettet 7. maj 2016 af‎ Palnatoke. I 2019 synes især kvindelige håndboldspillere at være kommet i focus, men desuden er andre sportsfolk, kvindelige forskere og kvindelige erhvervsfolk i stigende grad repræsenterede.
Kvindeprojektet har også været leverancedygtig i bidrag til ugens artikel, i 2019 således Teresa Sampsonia i uge 31 og Andrea Corr i uge 36.
Mere end 2.200 artikler er i øjeblikket registreret indenfor projektets rammer, heraf er 1 fremragende og 11 lovende. Man har vel lov at håbe, at samarbejdet med KVINFO med tiden kan udvikle sig så langt, at de oplysninger, som findes i KVINFOs kvindedatabase efterhånden alle finder vej til wikipedia og især, at de (endnu) mange korte artikler efterhånden bliver længere.
